2011.gada .jūlijā Noteikumi Nr.

Rīgā (prot. Nr. .§)

**Noteikumi par ganāmpulku un novietņu reģistrēšanu**

**un zirga pases izsniegšanas valsts nodevu**

Izdoti saskaņā ar Ciltsdarba un dzīvnieku

audzēšanas likuma 9.panta otro daļu

1. Noteikumi nosaka ganāmpulku un novietņu reģistrēšanas un zirga pases izsniegšanas valsts nodevas apmēru un samaksas kārtību.

2. Par ganāmpulka reģistrāciju maksājama valsts nodeva 4 latu apmērā.

3. Par novietnes reģistrāciju maksājama valsts nodeva 4 latu apmērā.

4. Par zirga pases izgatavošanu maksājama valsts nodeva 5 latu apmērā.

5. Par zirga pases dublikāta izgatavošanu maksājama valsts nodeva 10 latu apmērā.

6. Par zirga pases izgatavošanu vienas darbdienas laikā maksājama valsts nodeva 15 latu apmērā.

7. Valsts nodevu maksā pirms ganāmpulka un novietnes reģistrēšanas un zirga pases izsniegšanas.

8. Valsts nodevu ieskaita valsts pamatbudžeta ieņēmumos.

9. Maksājumus valsts budžetā veic, izmantojot šādus maksājumu pakalpojumu veidus:

9.1. maksājuma veikšana skaidrā naudā valsts aģentūrā „Lauksaimniecības datu centrs” (turpmāk – datu centrs);

9.2. maksājuma veikšana ar tādas maksājumu iestādes starpniecību, kurai ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē;

9.3. maksājuma veikšana datu centrā ar *VISA*, *VISA Electron*, *MasterCard*, *Maestro* vai *American Express* maksājumu karti (turpmāk - maksājumu karte) maksājumu karšu pieņemšanas terminālī vai citā alternatīvā sistēmā, ja datu centrs vai starpniekinstitūcija to tehniski nodrošina.

10. Ja maksājums veikts saskaņā ar 9.2.punktu, tad iesniedzot datu centrā ganāmpulka kartīti par ganāmpulka reģistrāciju, novietnes kartīti par novietnes reģistrāciju vai zirga reģistrācijas kartīti par zirga pases izgatavošanu, fiziskā un juridiskā persona minētajā dokumentā norāda šādu informāciju:

10.1. valsts nodevas maksātāja vārdu, uzvārdu vai nosaukums;

10.2. samaksātās nodevas apmēru;

10.3. valsts pamatbudžeta ieņēmumu konta numuru;

10.4. maksājuma datumu.

10.5. maksājumu iestādes piešķirto maksājuma rīkojuma identifikācijas numuru (referenci).

Ministru prezidents V.Dombrovskis

Zemkopības ministrs J.Dūklavs

2011.07.28. 9:15

I.Lavrinoviča,

67027528, Ineta.Lavrinovica@zm.gov.lv